ਕੋਰੋਨਾਵਾਇਰਸ ਕੀ ਰੱਬ ਵੀ ਭਾਰਤੀਆਂ ਤੇ ਪਾਕਿਸਤਾਨੀਆਂ ਦਾ ਕੁਝ ਕਿਉਂ ਨਹੀਂ ਵਿਗਾੜ ਸਕਦਾ: ਵੁਸਅਤ ਦਾ ਬਲਾਗ\nਹਿੰਦੁਸਤਾਨ, ਪਾਕਿਸਤਾਨ ਵਿੱਚ ਕੁੱਲ ਮਿਲਾ ਕੇ ਕੋਰਨਾਵਾਇਰਸ ਦੇ ਮਰੀਜ਼ਾਂ ਦੀ ਗਿਣਤੀ ਹੁਣ ਤੱਕ ਬਾਕੀ ਮੁਲਕਾਂ ਦੇ ਮੁਕਾਬਲੇ ਥੋੜ੍ਹੀ ਹੈ।

ਹਾਲਾਂਕਿ ਵੈਦਾਂ, ਹਕੀਮਾਂ, ਟੋਟਕੇਬਾਜ਼ਾਂ ਤੇ ਕੋਰੋਨਾਵਾਇਰਸ ਤੋਂ ਬਚਾਉਣ ਵਾਲੇ ਪੀਰਾਂ ਫ਼ਕੀਰਾਂ, ਸਾਧੂਆਂ ਤੇ ਰਾਹ ਚਲਦੇ ਸਲਾਹਕਾਰਾਂ ਦੀ ਗਿਣਤੀ ਡੇਢ ਸੌ ਕਰੋੜ ਤੋਂ ਟੱਪ ਗਈ ਹੈ।

End of Twitter post, 1

ਇਹ ਵੀ ਪੜ੍ਹੋ:

ਮੈਨੂੰ ਇਸ ਬਾਰੇ ਬਿਲਕੁਲ ਵੀ ਹੈਰਾਨੀ ਨਹੀਂ ਹੁੰਦੀ। ਇਸ ਦਾ ਕਾਰਨ ਇਹ ਹੈ ਕਿ ਇਸ ਸਮਾਜ ਵਿੱਚ ਏਡਜ਼ ਤੇ ਕੈਂਸਰ ਦਾ ਇਲਾਜ ਝਾੜ-ਫੂਕ ਨਾਲ ਤੇ ਸ਼ੂਗਰ ਦਾ ਇਲਾਜ ਦੋ ਚਮਚ ਖੰਡ ਦੇ ਫੱਕਿਆਂ ਨਾਲ ਕਰਨ ਦੀ ਸਲਾਹ ਦਿੱਤੀ ਜਾਂਦੀ ਹੈ, ਦਿਲ ਦੀਆਂ ਰਗਾਂ ਬਾਈਪਾਸ ਦੀ ਥਾਂ ਲਸਣ, ਸ਼ਹਿਦ ਤੇ ਕਲੌਜੀ ਪੀਹ ਕੇ ਪੀਣ ਨਾਲ ਖੋਲ੍ਹਣ ਦੇ ਦਾਅਵੇ ਕੀਤੇ ਜਾਂਦੇ ਹਨ।

ਉਸੇ ਸਮਾਜ ਵਿੱਚ ਕੋਰੋਨਾ ਵਾਇਰਸ ਗਾਂ ਦਾ ਪਿਸ਼ਾਬ ਪੀਣ ਜਾਂ ਗੋਹਾ ਮੂੰਹ ਤੇ ਮਲਣ ਜਾਂ ਫਿਰ ਉਬਲਦੇ ਪਾਣੀ ਨਾਲ ਸੰਘੀ ਤਰ ਕਰਦੇ ਰਹਿਣ ਜਾਂ ਵਾਇਰਸ ਨੂੰ ਖ਼ੁਦਕੁਸ਼ੀ ਲਈ ਮਜਬੂਰ ਕਰਨ ਲਈ ਦੋ ਤੁਰੀਆਂ ਕੱਚਾ ਲਸਣ ਖਾਣ ਦੀ ਸਲਾਹ ਨਾਲ ਸਿਰਫ਼ ਦਿੱਤੀ ਜਾਂਦੀ ਹੈ ਸਗੋਂ ਲੱਖਾਂ ਦੀ ਗਿਣਤੀ ਵਿੱਚ ਫਾਰਵਰਡ ਵੀ ਕੀਤੀ ਜਾ ਰਹੀ ਹੈ। 

ਫਿਰ ਅਜਿਹੇ ਲੋਕਾਂ ਦਾ ਕੋਰੋਨਾਵਾਇਰਸ ਤਾਂ ਕੀ ਰੱਬ ਵੀ ਕੁਝ ਨਹੀਂ ਵਿਗਾੜ ਸਕਦਾ।

ਸਭ ਤੋਂ ਜ਼ਿਆਦਾ ਭਿਆਨਕ ਗੱਲ ਇਹ ਹੋ ਰਹੀ ਹੈ ਕਿ ਮਿੱਤਰ-ਬੇਲੀ ਵਿਸ਼ਵ ਸਿਹਤ ਸੰਗਠਨ ਤੇ ਯੂਨੀਸੈਫ਼ ਵਰਗੀਆਂ ਸੰਸਥਾਵਾਂ ਦਾ ਨਾਂਅ ਲੈ ਕੇ ਅੰਗਰੇਜ਼ੀ, ਉਰਦੂ, ਹਿੰਦੀ ਵਗੈਰਾ ਵਿੱਚ ਇਹ ਸਭ ਅੱਟੇ-ਸੱਟੇ ਲਿਖ ਕੇ ਫੈਲਾਅ ਰਹੇ ਹਨ।

ਲੋਕ ਆਪਣੀ ਅਕਲ ਨੂੰ ਤਕਲੀਫ਼ ਦਿੱਤੇ ਬਿਨਾਂ ਜਾਂ ਇਨ੍ਹਾਂ ਮੈਸਜਾਂ ਨੂੰ ਡਿਲੀਟ ਕਰਨ ਦੀ ਥਾਵੇਂ ਮਨੁੱਖਤਾ ਦੀ ਸੇਵਾ ਦੇ ਖ਼ਿਆਲ ਨਾਲ ਇਨ੍ਹਾਂ ਨੂੰ ਅੱਗੇ ਵਧਾ ਰਹੇ ਹਨ।

ਅਜਿਹੇ ਮੌਕਿਆਂ ਤੇ ਮੀਡੀਆ ਦਾ ਫ਼ਰਜ਼ ਬਣਦਾ ਹੈ ਕਿ ਉਹ ਲੋਕਾਂ ਨੂੰ ਸੁਚੇਤ ਕਰੇ। ਮੀਡੀਆ ਆਪ ਸੁਚੇਤ ਹੋਵੇਗਾ ਤਾਂ ਹੀ ਕਰੇਗਾ, ਕਿ ਨਹੀਂ?

ਉਸ ਨੂੰ ਤਾਂ ਬਰੇਕਿੰਗ ਨਿਊਜ਼ ਦਾ ਵਾਇਰਸ ਚਿਪਕਿਆ ਹੋਇਆ ਹੈ—

ਹੁਣ ਐਨੇ ਲੋਕ ਕੋਰੋਨਾ ਤੋਂ ਪ੍ਰਭਾਵਿਤ ਹੋਏ— ਟੈਂਟੜੈਂ, ਟੈਂਟੜੈਂ, ਟੈਂਟੜੈਂ

ਹੁਣ ਇੰਨੀ ਗਿਣਤੀ ਹੋ ਗਈ— ਟੈਂਟੜੈਂ, ਟੈਂਟੜੈਂ, ਟੈਂਟੜੈਂ

ਸਰਕਾਰ ਸੁੱਤੀ ਪਈ ਹੈ— ਟੈਂਟੜੈਂ, ਟੈਂਟੜੈਂ, ਟੈਂਟੜੈਂ

ਲੋਕ ਜੂਝ ਰਹੇ ਹਨ— ਟੈਂਟੜੈਂ, ਟੈਂਟੜੈਂ, ਟੈਂਟੜੈਂ

ਕੋਈ ਇਸ ਬਾਰੇ ਧਿਆਨ ਦੇਣ ਨੂੰ ਹੀ ਤਿਆਰ ਨਹੀਂ ਕਿ ਵਾਇਰਸ ਤੋਂ ਬਚਣ ਦਾ ਇੱਕੋ ਢੰਗ ਹੈ- ਅਹਤਿਆਤ।

ਇਹ ਵੀ ਪੜ੍ਹੋ:

ਜਿਨ੍ਹਾਂ ਨੂੰ ਸੁੱਕੀ ਦਾਂ ਥਾਂ ਬਲਗ਼ਮ ਵਾਲੀ ਖੰਘ ਹੋ ਰਹੀ ਹੈ। ਉਹ ਮਾਸਕ ਦੀ ਵਰਤੋਂ ਕਰਨ। ਇੱਕ ਦੂਜੇ-ਨਾਲ ਤਿੰਨ ਤੋਂ ਚਾਰ ਫੁੱਟ ਦੇ ਫ਼ਾਸਲੇ ਤੋਂ ਗੱਲ ਕਰੋ।

ਹਾਲਾਂਕਿ ਜਿਨ੍ਹਾਂ ਦੇ ਵਿਆਹ ਨੂੰ ਪੰਜ ਸਾਲ ਤੋਂ ਉੱਪਰ ਹੋ ਗਏ ਹਨ। ਉਨ੍ਹਾਂ ਵਿੱਚੋਂ ਅੱਸੀ ਫ਼ੀਸਦੀ ਜੋੜੇ ਤਾਂ ਪਹਿਲਾਂ ਹੀ ਅਜਿਹਾ ਕਰ ਰਹੇ ਹਨ। ਬਾਕੀ ਉਨ੍ਹਾਂ ਦੇ ਤਜਰਬੇ ਤੋਂ ਸਿੱਖ ਲੈਣ।

ਬੁਖ਼ਾਰ ਖੰਘ, ਜਾਂ ਛਾਤੀ ਦੀ ਇਨਫੈਕਸ਼ਨ ਹੋਵੇ ਤਾਂ ਆਪਣਾ ਵੈਦ ਆਪ ਨਾ ਬਣੋ। ਕਿਸੇ ਅਸਲੀ ਡਾਕਟਰ ਦੀ ਸਲਾਹ...\n\ntl;dr:
ਦੁਨੀਆਂ ਵਿੱਚ ਤਾਂ ਕੋਰੋਨਾਵਾਇਰਸ ਇੱਕ ਤੋਂ ਦੂਜੇ ਮਨੁੱਖ ਤੱਕ ਫੈਲ ਰਿਹਾ ਹੈ। ਜਦਕਿ ਸਾਡੇ ਇੱਥੇ ਇਹ ਵਾਇਰਸ ਵਟਸਐਪ, ਫੇਸਬੁੱਕ, ਟਵਿੱਟਰ ਤੇ ਯੂਟਿਊਬ ਰਾਹੀਂ ਫੈਲ ਰਿਹਾ ਹੈ।